b'\n_START_ARTICLE_\nVila Lov\xc5\xa1in\n_START_SECTION_\nZgodovina\n_START_PARAGRAPH_\nNa\xc4\x8drte za vilo je naredil arhitekt Vladimir \xc5\xa0ubic v zahvalo za Lov\xc5\xa1inovo pomo\xc4\x8d, da je \xc5\xa0ubic prejel naro\xc4\x8dilo za izdelavo Neboti\xc4\x8dnika. Vila, ki je bila zgrajena leta 1932 (isto\xc4\x8dasno kot Neboti\xc4\x8dnik), je bila zasnovana slede\xc4\x8de: visoko pritli\xc4\x8dje (za stanovanje lastnika), prvo nadstropje (za oddajanje), klet (slu\xc5\xbebeni prostori in stanovanje stre\xc5\xbenika) in ravna streha (za rekreacijo)._NEWLINE_Pomembni elementi pri vili pa so tudi: stopni\xc5\xa1\xc4\x8de (slednje ima na dnu dve piramidi), dvignjen podest in velik vrt. Status kulturne dedi\xc5\xa1\xc4\x8dine ima tudi kip Franceta Gor\xc5\xa1eta, ki se nahaja na ju\xc5\xbeni fasadi vile.'